Madi & Johan Nel — Groenrivier function centre
Madi & Johan Nel
November 13, 2015 Maretha Brink
Pragtige aardse troue
Ons verlowing storie:
Ons het verloof geraak na 8 jaar saam. Hy het my Bloubergstrand toe gevat (die weer was nie wonderlik nie, so dit was weird). Ons het bietjie op die strand gestap en ewe skielik het 'Eye Of The Tiger' begin speel op speakers wat hy gereël het. Die liedjie is 'n inside joke tussen ons, so dit was baie spesiaal. Ek was baie deurmekaar oor wat aangaan, en eers toe sy nefie aangehardloop kom met die ring het ek besef wat gebeur. Dit was 'n great dag.
Johan het die wêreldse geduld met enige iemand of iets. Ek nie.
Die waarde wat ons heg aan familie en vriende.
Respek. En ons gun mekaar tyd op ons eie, dat elkeen sy eie ding doen. Dis belangrik.
Ek sou dalk meer werk vir ander mense uitgedeel het. Ek het basies alles self gedoen - reëlings, stationery, blomme, tafels... Ek het selfs die servette gestik!
Ons first dance was vir my baie spesiaal - dit het regtig gevoel asof dit net ons twee in die saal was. Ek dink ook aan toe my pa my die eerste keer sien voor die seremonie. In plaas van sê "jy lyk mooi" (soos mens sal verwag), het hy gevra "hoe lyk ek?" en toe was sy baadjie se knope heeltemal skeef vasgemaak. Toe kon ons nie ophou lag nie!
Stoele en beligting: To'Netts
Blomme en tafeluitleg: Bruid
Stationery: Spirit Fox Studio
Trourok: Claudi Serfontein
Hair & Make-up: Nandi Kai - Supernova Creative Management